sukhrobnurali/uzbek-legal-corpus huggingface dataset:
YaPONIYA HUKUMATI TOMONIDAN SOGʻLIQNI SAQLASh VA MADANIYAT SOHASI EHTIYOJLARI UChUN VAKSINALAR VA ASBOB-USKUNALAR XARID QILIShGA GRANT AJRATILIShI TOʻGʻRISIDA
(resolution, 2021-02-22)

Respublikaga 204 mln Yaponiya iyenasi miqdoridagi bolalar vaksinalari va Davlat amaliy sanʼat muzeyini jihozlash uchun 46 mln Yaponiya iyenasi miqdoridagi asbob-uskunalar yetkazib berish uchun Yaponiya tomonidan begʻaraz berilayotgan mablagʻlardan samarali foydalanishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari H.S. Karomatov ikkala loyiha boʻyicha Oʻzbekiston Respublikasi hukumati nomidan Ayirboshlash notalarini imzolashga vakil qilinsin. 2. Quyidagilar: Oʻzbekiston Respublikasi Sogʻliqni saqlash vazirligi va Madaniyat ishlari vazirligiga begʻaraz yordamni olish uchun barcha tartibotlarni Yaponiya tomoni bilan kelishgan muddatlarda rasmiylashtirish va bolalar vaksinalari hamda muzey uchun asbob-uskunalarni yetkazib berishga ajratiladigan mablagʻlardan maqsadli foydalanish; Oʻzbekiston Respublikasi Tashqi iqtisodiy faoliyat milliy bankiga Yaponiya Hukumatining yuqorida koʻrsatib oʻtilgan grantlariga hisob-kitob xizmati koʻrsatish vazifasi yuklansin. 3. Oʻzbekiston Respublikasi Davlat bojxona qoʻmitasi Oʻzbekiston Respublikasiga begʻaraz yordam doirasida kelayotgan vaksina, asbob-uskuna, texnika va xizmatlarni bojxona toʻlovlari hamda yigʻimlar toʻlashdan ozod qilsin. 4. “Oʻzbekiston havo yoʻllari” milliy aviakompaniyasi: vaksinalar va asbob-uskunalarni ortish-tushirish va aeroportda yukning barcha saqlanish davrida omborlarga joylashtirish ishlarining toʻxtovsiz boʻlishini taʼminlasin; yukning insonparvarlik xususiyatini eʼtiborga olib ichki avialiniyalarda vaksinalar va asbob-uskunalarni aviakompaniya samolyotlarida pulsiz tashishni hal qilsin. 5. Oʻzbekiston Respublikasi Moliya vazirligi Sogʻliqni saqlash vazirligi va Madaniyat ishlari vazirligining soʻmdagi mablagʻlarini begʻaraz yordamga hisob-kitob xizmati koʻrsatishni amalga oshirish uchun Yaponiya tomoniga vositachilik haqlari toʻlash uchun erkin almashtirishni nazarda tutsin. 6. Oʻzbekiston Respublikasi Tashqi ishlar vazirligi Sogʻliqni saqlash vazirligi va Madaniyat ishlari vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalarini konsullik yigʻimlarini undirmasdan belgilangan tartibda rasmiylashtirishni taʼminlasin. 7. Oʻzbekiston Respublikasi Ichki ishlar vazirligi Sogʻliqni saqlash vazirligi va Madaniyat ishlari vazirligining buyurtmanomalari boʻyicha koʻrsatib oʻtilgan loyihalarning yaponiyalik qatnashchilarini vaqtinchalik roʻyxatga olishni va vaqtinchalik roʻyxatga olishni uzaytirishni, davlat boji toʻlashdan ozod qilgan holda taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
AKADEMIK LITSEYLAR VA KASB-HUNAR KOLLEJLARI XODIMLARI MEHNATINI RAGʻBATLANTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻrta maxsus, kasb-hunar taʼlimi tizimida kadrlar tayyorlash sifatini oshirish va xodimlarning moddiy sharoitlarini yaxshilash, akademik litseylar va kasb-hunar kollejlari xodimlari mehnatiga haq toʻlashni tartibga solish maqsadida Vazirlar Mahkamasi qaror qiladi: 2. Oʻzbekiston Respublikasi Moliya vazirligi koʻrsatib oʻtilgan maqsadlar uchun zarur budjet mablagʻlari ajratilishini nazarda tutsin. 3. Quyidagilar: Oʻzbekiston Respublikasi Vazirlar Mahkamasining 1993-yil 27-maydagi 255-son qaroriga 1-ilova 15-bandining; Vazirlar Mahkamasining 1994-yil 29-sentabrdagi 490-son qaroriga 2-ilovaning 1-bandi “v” kichik bandining akademik litseylar va kasb-hunar kollejlariga oid qismi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va H.S. Karomatov zimmasiga yuklansin.
VATANIMIZ XAVFSIZLIGI, SARHADLARIMIZ HIMOYASI YOʻLIDA HALOK BOʻLGAN HARBIY XIZMATCHILARNING OILALARIGA DAVLAT TOMONIDAN YORDAM KOʻRSATISH TOʻGʻRISIDA
(resolution, 2024-05-07)

Mamlakatimizning janubiy chegaralari orqali yurtimizga suqilib kirmoqchi boʻlgan terrorchi-jangarilar guruhiga qarshi kurashda jasorat va matonat koʻrsatib, qahramonlarcha halok boʻlgan harbiy xizmatchilarning ota-onalariga, oilalariga, yoru birodarlariga hukumatimiz, butun xalqimiz nomidan yana bir bor chuqur taʼziya izhor etib, hamdardlik bildirib, ularga yordam koʻrsatish maqsadida Vazirlar Mahkamasi qaror qiladi: 1. Oʻzbekiston Respublikasi Mudofaa, Ichki ishlar, Moliya vazirliklari birgalikda Oʻzbekiston Respublikasi qonunchiligi va idoraviy meʼyoriy hujjatlarga muvofiq, halok boʻlgan harbiy xizmatchilarning oilalariga toʻlanishi lozim boʻlgan mablagʻlarni tezkorlik bilan yetkazib berishni taʼminlasin. Shuningdek, “Kafolat” sugʻurta kompaniyasi belgilangan tartibda sugʻurta toʻlovlarini amalga oshirsin. 2. Halok boʻlgan harbiy xizmatchilar oilalarining har biriga qoʻshimcha moddiy yordam tariqasida Vazirlar Mahkamasi zaxira fondidan bir million soʻm miqdorida moddiy yordam puli toʻlansin. Oʻzbekiston Respublikasi Moliya vazirligi ushbu yordam pulining toʻlanishini taʼminlasin. 3. Mahalliy hokimlik idoralari: halok boʻlgan harbiy xizmatchilar oilalarining turmush sharoiti va ehtiyojidan kelib chiqib, mahalliy budjet mablagʻlari hisobidan zarur yordam choralarini koʻrsin; halok boʻlgan harbiy xizmatchilarning nomlarini abadiylashtirish yuzasidan tegishli qarorlar qabul qilsin.
OʻZBEKISTON RESPUBLIKASI UMUMIY YuRISDIKSIYA SUDLARINING MODDIY-TEXNIKA TAʼMINOTINI YaXShILASh ChORA-TADBIRLARI TOʻGʻRISIDA
(resolution, 2018-01-23)

Sud hokimiyatining mustaqilligini mustahkamlash, sud xodimlarining ijtimoiy muhofazasi kafolatlarini kuchaytirish, sudlarning moddiy-texnika taʼminoti darajasini oshirish maqsadida hamda Oʻzbekiston Respublikasi Prezidentining “Oʻzbekiston Respublikasining sud tizimini takomillashtirish toʻgʻrisida” 2000-yil 14-avgustdagi PF-2682-son Farmoniga muvofiq Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari fuqarolik ishlari boʻyicha sudlarning samarali faoliyat koʻrsatishlari uchun zarur shart-sharoitlarni yaratsinlar hamda ikki oy muddatda ularni tegishli binolar bilan taʼminlasinlar. 2. Yangi tashkil etilayotgan sudlarni uskunalar, avtotransport, mebel, zamonaviy texnika bilan taʼminlashga aloqador sarf-xarajatlar Sudlar va adliya organlarini rivojlantirish jamgʻarmasi mablagʻlari hisobidan amalga oshirilsin. 3. Oʻzbekiston Respublikasi Moliya vazirligi fuqarolik ishlari boʻyicha sudlarning yangi ajratilgan lavozim birliklarini moddiy taʼminlash hamda 2001-yildan boshlab fuqarolik ishlari boʻyicha sudlarni moliyalash uchun zarur mablagʻlar ajratishni koʻzda tutsin. 4. Oʻzbekiston pochta va telekommunikatsiyalar agentligi belgilangan tartibda sudlarni zarur telefon aloqasi bilan taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Azimov va Oʻzbekiston Respublikasi Prezidentining Davlat maslahatchisi Oʻ. Komilov zimmasiga yuklansin.
IChKI BOZORNI DORI-DARMON VOSITALARI VA TIBBIYoT BUYuMLARI BILAN TAʼMINLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2016-12-26)

Ichki bozorni dori-darmon vositalari va tibbiyot buyumlari bilan toʻldirish, narxlarning asossiz ravishda oʻsib ketishi hollariga barham berish va aholini ijtimoiy himoya qilishni taʼminlash maqsadida Vazirlar Mahkamasi qaror qiladi: 1. Belgilansinki: import boʻyicha keltiriladigan dori-darmon vositalari va tibbiyot buyumlari, tovar yetkazib berishda qatnashuvchi vositachilarning sonidan qatʼiy nazar, sotib olish qiymatining 20 foizidan koʻp boʻlmagan miqdorda ulgurji-chakana savdo ustamasi qoʻllangan holda sotiladi; 3. Tijorat banklariga dori-darmon vositalari va tibbiyot buyumlarini import qiluvchi ulgurji va chakana dorixona muassasalariga xizmat koʻrsatishda xorijiy valyutani sotishda vositachilik haqi stavkasini sotilgan valyutaning 0,5foizidan ortiq boʻlmagan miqdorda qoʻllash tavsiya etilsin. 4. Oʻzbekiston Respublikasi Sogʻliqni saqlash vazirligi Moliya vazirligi bilan birgalikda: Dori-darmon vositalari va tibbiyot buyumlari sotishda ulgurji va chakana tashkilotlar tomonidan savdo ustamalarining qoʻllanilishi tartibiga bir hafta muddatda tegishli oʻzgartirishlar kiritsin; dori-darmon vositalari ishlab chiqaruvchi yetakchi chet el kompaniyalarining tovar kreditlarini jalb qilish masalasini bir oy muddatda ishlab chiqsin va hal etsin. 5. Pul-kredit siyosati boʻyicha respublika komissiyasi Markaziy bankning litsenziyalariga ega boʻlgan, dori-darmon vositalari va tibbiyot buyumlarini import qiluvchi korxonalar tomonidan valyutani faqat Oʻzbekiston Respublikasi Sogʻliqni saqlash vazirligi bilan kelishilgan tibbiyot preparatlari roʻyxati boʻyicha konvertatsiya qilish tartibini bir hafta muddatda ishlab chiqsin va tasdiqlasin. 6. Oʻzbekiston Respublikasi Adliya vazirligi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida bir hafta muddatda Vazirlar Mahkamasiga taklif kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va H.S. Karomatovlar zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING AYRIM QARORLARIGA QOʻShIMChALAR VA OʻZGARTIRIShLAR KIRITISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Eksport mahsuloti ishlab chiqaruvchilarni ragʻbatlantirish borasidagi qoʻshimcha chora-tadbirlar toʻgʻrisida” 2000-yil 5-iyundagi PF-2613-son Farmoni, shuningdek, Oʻzbekiston Respublikasi Vazirlar Mahkamasining “Valyuta va eksport-import operatsiyalari boʻyicha hisob va hisobot tartibini takomillashtirish toʻgʻrisida” 2000-yil 28-apreldagi 171-son qaroriga muvofiq Vazirlar Mahkamasi qaror qiladi: 2. Oʻzbekiston Respublikasi Hukumatining 1 va 2-ilovalarga muvofiq ayrim qarorlari oʻz kuchini yoʻqotgan deb hisoblansin. 1. Vazirlar Mahkamasining “1999-yilda eksport prognozi bajarilishini va valyuta tushumlari koʻpayishini taʼminlashga doir qoʻshimcha chora-tadbirlar toʻgʻrisida” 1999-yil 7-apreldagi 161-son qarorining 1-bandi. 2. Vazirlar Mahkamasining “Oʻzbekiston Respublikasining 2000-yilgi makroiqtisodiy va davlat budjeti asosiy istiqbol koʻrsatkichlari toʻgʻrisida” 1999-yil 31-dekabrdagi 554-son qarorining 7-bandi va ushbu qarorga 3-ilovaga izoh. 3. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 1998-yil 8-sentabrdagi 384-son qarorining 1-bandi “a” kichik bandining birinchi, ikkinchi va uchinchi xatboshilari.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR KIRITISh TOʻGʻRISIDA
(decree, 2020-09-28)

Oʻzbekiston Respublikasi Prezidentining “Eksport mahsuloti ishlab chiqaruvchilarni ragʻbatlantirish borasidagi qoʻshimcha chora-tadbirlar toʻgʻrisida” 2000-yil 5-iyundagi PF-2613-son Farmoniga hamda valyuta bozorini erkinlashtirish yuzasidan Hukumat qabul qilgan tadbirlarga muvofiq: 1. Quyidagilar oʻz kuchini yoʻqotgan deb hisoblansin: “Eksportga mahsulot ishlab chiqaruvchi korxonalarni ragʻbatlantirishga oid qoʻshimcha chora-tadbirlar toʻgʻrisida” Oʻzbekiston Respublikasi Prezidentining 1996-yil 20-martdagi PF-1411-son Farmonining 3-bandi; “Birjadan tashqari valyuta bozorini yanada rivojlantirish va erkinlashtirish chora-tadbirlari toʻgʻrisida” Oʻzbekiston Respublikasi Prezidentining 1998-yil 1-iyuldagi PF-2010-son Farmonining 4-bandi. 2. Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” 1997-yil 10-oktabrdagi PF-1871-son Farmonida: 2-bandning uchinchi va toʻrtinchi xatboshilari oʻz kuchini yoʻqotgan deb hisoblansin;
OʻZGALAR PARVARIShIGA MUHTOJ BOʻLGAN YoLGʻIZ FUQAROLARGA IJTIMOIY YORDAM KOʻRSATIShDA FUQAROLARNING OʻZINI OʻZI BOShQARISh ORGANLARI ROLINI OShIRISh TOʻGʻRISIDA
(resolution, 2002-03-29)

Yolgʻiz pensionyerlarga, keksalarga va nogironlarga uyda ijtimoiy xizmat koʻrsatish turlarini kengaytirish hamda ular bilan toʻliq qamrab olishni taʼminlash, oʻzgalar parvarishiga muhtoj boʻlgan yolgʻiz fuqarolarga ijtimoiy yordam koʻrsatishda fuqarolarning oʻzini oʻzi boshqarish organlari rolini oshirish maqsadida Vazirlar Mahkamasi qaror qiladi: 1. Fuqarolarning oʻzini oʻzi boshqarish organlariga mehnat organlarida ishsiz sifatida roʻyxatdan oʻtkazilgan fuqarolarni yolgʻiz pensionyerlarga, keksalarga va nogironlarga uyda ijtimoiy xizmat koʻrsatish ishlarini bajarish uchun 2000-yil mobaynida haq toʻlanadigan vaqtinchalik jamoat ishlariga jalb qilish huquqi berilsin. 2. Belgilansinki, fuqarolarning oʻzini oʻzi boshqarish organlari tomonidan yolgʻiz pensionyerlarga, keksalarga va nogironlarga uyda ijtimoiy xizmat koʻrsatish uchun haq toʻlanadigan vaqtinchalik jamoat ishlariga jalb qilingan fuqarolar mehnatiga haq toʻlash bilan bogʻliq amaldagi xarajatlar (shu jumladan, ijtimoiy sugʻurtaga ajratmalar) 2000-yilda, istisno tariqasida, 100 foiz miqdorda Ish bilan taʼminlashga koʻmaklashish jamgʻarmasi mablagʻlari hisobidan moliyalashtiriladi. 3. Oʻzbekiston Respublikasi Mehnat vazirligi, Ijtimoiy taʼminot vazirligi, Moliya vazirligi, “Mahalla” respublika jamgʻarmasi: yolgʻiz pensionyerlarga, keksalarga va nogironlarga uyda ijtimoiy xizmat koʻrsatish uchun haq toʻlanadigan vaqtinchalik jamoat ishlariga ishsiz fuqarolarni jalb qilishning vaqtinchalik tartibini bir oy muddatda ishlab chiqsinlar va tasdiqlasinlar, bunda bir xodimning xizmat koʻrsatish normativlarini, ushbu ishlarni tashkil etish bilan bogʻliq xarajatlarni Ish bilan taʼminlashga koʻmaklashish jamgʻarmasi mablagʻlari hisobidan qoplash tartibini, shuningdek, ijtimoiy xizmat koʻrsatishning toʻliqligi va sifatini samarali nazorat qilish mexanizmini nazarda tutsinlar; yolgʻiz pensionyerlarga, keksalarga va nogironlarga uyda ijtimoiy xizmat koʻrsatish uchun haq toʻlanadigan vaqtinchalik jamoat ishlariga ishsiz fuqarolarni jalb qilishning vaqtinchalik tartibini joriy yilda qoʻllash natijalari boʻyicha Vazirlar Mahkamasiga yolgʻiz pensionyerlarga, keksalarga va nogironlarga uyda ijtimoiy xizmat koʻrsatish ishlarini tashkil etishni yanada takomillashtirish yuzasidan takliflar kiritsinlar. 4. Mazkur qarorning bajarilishini nazorat qilish Vazirlar Mahkamasining Umumiqtisodiyot kompleksi rahbari zimmasiga yuklansin.
MEHNATGA HAQ TOʻLAShNING YAGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 2004-07-02)

Oʻzbekiston Respublikasi Prezidentining “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2000-yil 23-iyundagi PF-2644-son Farmonini bajarish yuzasidan hamda ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. 2000-yil 1-avgustdan boshlab boshlangʻich razryadning oyiga 2450 soʻm miqdorida belgilangan eng kam ish haqi tarif stavkasi mehnatga haq toʻlashning Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining 1999-yil 19-iyuldagi 349-son qarori 2000-yil 1-avgustdan boshlab oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari B.S. Hamidov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 2000-07-20)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2000-yil 2-iyunda Toshkent shahrida imzolangan Oʻzbekiston Respublikasi bilan Avstriya Respublikasi oʻrtasida investitsiyalarni ragʻbatlantirish va himoya qilish toʻgʻrisidagi Bitim; 2000-yil 11-iyunda Tehron shahrida imzolangan Oʻzbekiston Respublikasi Hukumati bilan Eron Islom Respublikasi Hukumati oʻrtasida investitsiyalarni oʻzaro ragʻbatlantirish va himoya qilish toʻgʻrisidagi Bitim. 2. Oʻzbekiston Respublikasi Bosh vazirining birinchi oʻrinbosari B.S. Hamidov, Oʻzbekiston Respublikasi tashqi ishlar vaziri A.X. Kamilov Oʻzbekiston Respublikasining ushbu hujjatlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
VAZIRLAR MAHKAMASINING “VALYUTA BOZORINI YANADA ERKINLAShTIRISh VA VALYUTA ALMAShTIRISh OPERATSIYALARINI KENGAYTIRIShGA DOIR ChORA-TADBIRLAR TOʻGʻRISIDA” 2000-YIL 30 IYuNDAGI 250-SON QARORIGA OʻZGARTIRIShLAR KIRITISh HAQIDA
(resolution, 2003-10-07)

Ichki valyuta bozorida valyuta almashtirish operatsiyalari hajmlarini kengaytirish va chet elga ketayotgan Oʻzbekiston Respublikasi rezidentlarining xorijiy valyutaga boʻlgan ehtiyojlarini yanada toʻliq qondirish maqsadida Vazirlar Mahkamasi qaror qiladi: 3. Oʻzbekiston Respublikasi Markaziy bankiga vakolatli banklarning almashtirish shoxobchalari orqali Oʻzbekiston Respublikasi rezidentlariga xorijiy valyuta sotishning cheklangan miqdorini, ichki valyuta bozorida naqd xorijiy valyutaga boʻlgan talab va takliflardan kelib chiqqan holda, mustaqil ravishda belgilash huquqi berilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari B.S. Hamidov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
JISMONIY ShAXSLAR TOMONIDAN TOVARLARNING AYRIM TURLARINI OʻZBEKISTON RESPUBLIKASI HUDUDIGA OLIB KELIShNI TAShKIL ETIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2001-08-24)

Jismoniy shaxslar tomonidan ijtimoiy ahamiyatga ega boʻlgan isteʼmol tovarlarining ayrim turlarini olib kelishni tartibga solish va ular bilan ichki bozorni toʻldirish maqsadida Oʻzbekiston Respublikasi Vazirlar Mahkamasi qaror qiladi; 1. Belgilansinki, jismoniy shaxslar tomonidan respublika hududiga tijorat faoliyati uchun un, oʻsimlik moyi va mol yogʻi olib kelishda jismoniy shaxslar (oʻzlari qatnab olib keladigan shaxslar) tomonidan olib kelinadigan tovarlardan yigʻim bojsiz olib kelishning belgilangan cheklangan normalari qoʻllangan holda amaldagi stavka boʻyicha ular bojxona qiymatining 50 foizi miqdorida undiriladi 2. Oʻzbekiston Respublikasi Davlat bojxona qoʻmitasi tijorat faoliyati bilan shugʻullanuvchi jismoniy shaxslardan bojxona toʻlovlari va yigʻimlari undirishning belgilangan tartibiga qatʼiy rioya qilinishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari B.S. Hamidov zimmasiga yuklansin.
DAVLAT MULKINI BOShQARIShNI TAKOMILLAShTIRISh ChORA-TADBIRLARI TOʻGʻRISIDA
(resolution, 2003-07-24)

Xususiylashtirish jarayonlarini chuqurlashtirish, aksiyadorlik jamiyatlaridagi davlat aktivlarini va aksiyalar ulushlarini boshqarish samaradorligini oshirish, xususiylashtirilgan korxonalarni aniq va maqsadli qoʻllab-quvvatlash maqsadida Vazirlar Mahkamasi qaror qiladi: 2. Quyidagilar: aksiyadorlik jamiyatlaridagi davlatning ishonchli vakillarini tayinlash boʻyicha Oʻzbekiston Respublikasi Bosh vaziri huzuridagi Komissiya tarkibi 2-ilovaga* muvofiq; 4. Vazirlar Mahkamasi korxonalarning ustav jamgʻarmalarida davlat ulushini 25 foiz va undan ortiq miqdorda saqlab qolishning maqsadga muvofiqligi hamda ularni fond bozorida, shu jumladan xorijiy investorlarga sotish toʻgʻrisidagi masalani bir oy muddatda koʻrib chiqsin va qaror qabul qilsin. 5. Oʻzbekiston Respublikasi Davlat mulki qoʻmitasi: Vazirlar Mahkamasining manfaatdor Komplekslari, vazirliklar, idoralar, uyushmalar, kompaniyalar va korporatsiyalar bilan birgalikda 2000-yilning uchinchi choragi mobaynida barcha davlatning ishonchli vakillarini attestatsiyadan oʻtkazsin; Oʻzbekiston Respublikasi Moliya vazirligi va boshqa manfaatdor idoralar bilan birgalikda 2000-yil 1-sentabrgacha aksiyadorlik jamiyatlari ustav jamgʻarmalaridagi davlat ulushlari miqdorlarini oʻrganib chiqsin hamda ular ustav jamgʻarmalarining ularga kirmagan markazlashtirilgan investitsiyalar va boshqa budjet ajratmalari miqdoriga oʻzgartirilishini belgilangan tartibda taʼminlasin; bir oy muddatda Davlat mulki qoʻmitasining Markaziy apparati tuzilmasida xodimlarining cheklangan soni 15 nafar boʻlgan Aksiyadorlik jamiyatlarida davlat mulkini boshqarish departamenti tashkil etsin. Belgilansinki, Departament faoliyatini mablagʻ bilan taʼminlash Oʻzbekiston Respublikasi Davlat mulki qoʻmitasi huzurida qoldiriladigan xususiylashtirishdan olingan mablagʻlar doirasida amalga oshiriladi. Davlat mulkidan foydalanish samaradorligini oshirish, korxonalarni xususiylashtirishdan keyin qoʻllab-quvvatlash dasturlarini amalga oshirish, aksiyalarida davlat ulushi boʻlgan aksiyadorlik jamiyatlarida davlatning ishonchli vakillari va ishonchli boshqaruvchilarni tanlash va ularni oʻqitish ishlarini olib borish, shuningdek ularning faoliyati ustidan doimiy monitoringni amalga oshirish Departamentning asosiy vazifalari etib belgilansin. 6. Oʻzbekiston Respublikasi Prezidenti huzuridagi Davlat va jamiyat qurilishi akademiyasi joriy yilning oxirigacha davlatning ishonchli vakillarini va ishonchli boshqaruvchilarni korporativ boshqarish asoslariga oʻqitish boʻyicha doimiy ishlovchi kurslar tashkil etsin. 7. Oʻzbekiston Respublikasi Vazirlar Mahkamasining “Aksiyadorlik jamiyatlarini boshqarish tizimini takomillashtirishga doir chora-tadbirlar toʻgʻrisida” 1998-yil 22-avgustdagi 361-son qaroriga 6-ilova oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
TELEKOMMUNIKATSIYALAR SOHASIDA BOShQARUVNI TAKOMILLAShTIRIShGA DOIR ChORA-TADBIRLAR TOʻGʻRISIDA
(decree, 2000-06-28)

Oʻzbekiston Respublikasining “Telekommunikatsiyalar toʻgʻrisida”gi Qonuniga muvofiq va Telekommunikatsiyalar tizimi faoliyati hamda uni boshqarish samaradorligini oshirish, sohani zamonaviylashtirish va rivojlantirish uchun xorijiy sarmoyalarni keng jalb etish maqsadida: 1. “Mahalliy telekom” va “Xalqaro telekom” aksiyadorlik kompaniyalari, ular tarkibiga kiruvchi aksiyadorlik jamiyatlari aksiyadorlarining umumiy yigʻilishlari qarorlari, shuningdek, Oʻzbekiston Respublikasi Davlat mulki qoʻmitasi hamda Oʻzbekiston pochta va Telekommunikatsiyalar agentligining “Mahalliy telekom” va “Xalqaro telekom” aksiyadorlik kompaniyalari asosida “Oʻzbektelekom” aksiyadorlik kompaniyasini tashkil qilish toʻgʻrisidagi taklifiga rozilik berilsin. 2. “Oʻzbektelekom” aksiyadorlik kompaniyasining asosiy vazifalari etib quyidagilar belgilansin: mahalliy, shaharlararo va xalqaro elektraloqa, shu jumladan maʼlumotlarni uzatish, shuningdek, televideniye va radio dasturlarini translatsiya qilish xizmatlariga boʻlgan talabni qondirish, ular turlarini kengaytirish va sifatini oshirish; aloqa vositalari va tarmoqlarini zamonaviylashtirish hamda texnik qayta jihozlash, shu jumladan xorijiy sarmoyalarni keng jalb etish va qoʻshma korxonalar tashkil qilish, telekommunikatsiya tizimlarini tuzish va faoliyat koʻrsatishi sohasidagi jahon yutuqlarini joriy etish asosida: telekommunikatsiyalar sohasida bozor islohotlarini yanada rivojlantirish, respublika axborot tizimlarini jahon telekommunikatsiyalar va axborot tarmogʻiga integratsiyalashuvini taʼminlash; telekommunikatsiya vositalari faoliyatining axborot xavfsizligini taʼminlash. 3. Belgilab qoʻyilsinki, “Oʻzbektelekom” aksiyadorlik kompaniyasi: yuridik shaxs huquqiga ega boʻlgan ochiq turdagi aksiyadorlik jamiyati shaklida taʼsis etiladi; “Mahalliy telekom” va “Xalqaro telekom” aksiyadorlik kompaniyalari tuzgan shartnomalari hamda majburiyatlarning huquqiy vorisi hisoblanadi. 4. Oʻzbekiston Respublikasi Prezidentining “Axborot tizimlari sohasini qayta tashkil etish va boshqarishni takomillashtirishga oid chora-tadbirlar toʻgʻrisida” 1997-yil 23-iyuldagi PF-1823-sonli farmonining “Mahalliy telekom” va “Xalqaro telekom” aksiyadorlik kompaniyalarini tuzishga oid 3-bandi oʻz kuchini yoʻqotgan deb hisoblansin. 5. Oʻzbekiston Respublikasi Vazirlar Mahkamasi bir hafta muddatda mazkur Farmonni amalga oshirish yuzasidan qaror qabul qilsin.